Gjemt i denne større samlingen finner en de mest kjente av alle solokonsertene fra barokken, med «Våren», «Sommeren», «Høsten» og «Vinteren». Hver av dem er innledet av en sonett, trolig skrevet av Vivaldi selv, som skildrer hva som skjer i de fire konsertene. Om en følger sonetten mens en hører musikken, kan en se hvor detaljert skildringen til Vivaldi er, som at noen mister fotfeste på isen og faller på bakken, noe som skiller seg fra andre titler i barokken, der tittelen bare gjir et hint om den generelle stemningen.